作者：赵福元
词牌/韵律：沁园春

paragraphs: 珠斗阑干，银河清浅，梦籋帝关。
见六丁拥道，一声传跸，翠幢舞凤，彩扇交鸾。
寿祝天齐，神夸岳降，报到明朝重整班。
璇星烂，有赤松黄石，雾凑苍坛。
仙风绿鬓朱颜。
才奏罢呼麟游海山。
命飞琼步月，瑶台凝净，云英捣雪，玉杵光寒。
鹤立芝庭，龟迎荷□，鼎看翩翩彩袖翻。
留春醉，醉何须归去，常在人寰。